
Povjerenstvo za procjenu odnosno testiranje
 i vrednovanje kandidata za zapošljavanje




 Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17.,68/18, 98/19, 64/20, 151/22, 155/23, 156/23) i Pravilnika o načinu i postupku zapošljavanja u Osnovnoj školi Srinjine , Srinjine, Povjerenstvo za procjenu odnosno testiranje i vrednovanje kandidata za zapošljavanje (u daljnjem tekstu: Povjerenstvo) objavljuje:  


POZIV NA USMENO TESTIRANJE KANDIDATA



 - za radno mjesto – POMOĆNIK U NASTAVI – 1 izvršitelj/ica na određeno nepuno radno vrijeme od 24 sata tjedno, po raspisanom natječaju (KLASA: 112-02/26-01/6,                                                                                                                URBROJ: 2181-1-276-26-1) koji je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Osnovne škole Srinjine, dana 9. rujna 2026. godine. 
Testiranje se provodi s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj. 
Usmeno testiranje provest će se iz područja poznavanja i primjene propisa iz djelokruga rada, i to iz sljedećih izvora: 

1. Zakon o odgoju i obrazovanju i osnovnoj i srednjoj školi (NN 57/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23.)
2. Kućni red Osnovne škole Srinjine; 
3. Zakon o osobnoj asistenciji (NN 71/23, 154/25, 157/25); 
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15). 

Svakom kandidatu bit će postavljeno 6 pitanja, a za svako pitanje kandidatu se može dodijeliti od 0 do najviše 5 bodova, tako da kandidat može ostvariti najviše 30 bodova. 
Prigodom usmenog testiranja članovi Povjerenstva procjenjuju profesionalnu edukaciju kandidata, specifična znanja, sposobnosti, vještine, profesionalne ciljeve, osobne karakteristike kandidata u neposrednoj vezi s radnim mjestom za koje je raspisan natječaj. Usmeno testiranje provest će se: dana 29. rujna 2026. godine ( utorak ) u prostorijama Osnovne škole Srinjine, Bilaje 1, u 9:00 h.
 Kandidati sa sobom trebaju ponijeti osobnu iskaznicu ili drugu identifikacijsku ispravu. 
Ako kandidat ne pristupi usmenom testiranju smatrat će se da je povukao prijavu na natječaj. Datum održavanja usmenog testiranja te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavljen je na mrežnoj stranici Osnovne škole Srinjine, Oglasi za posao | Osnovna škola Srinjine najmanje 5 dana prije dana održavanja provjere.
O rezultatima natječaja kandidati će biti obaviješteni putem mrežnih stranica Osnovne škole Srinjine, Oglasi za posao | Osnovna škola Srinjine u roku od petnaest (15) dana od dana sklapanja ugovora o radu s izabranim kandidatom (članak 25. Pravilnika o načinu i postupku zapošljavanja u Osnovnoj školi Srinjine). 

